Hulda Björk Garðarsdóttir lauk burtfararprófi frá Söngskólanum í Reykjavík árið 1996 og var aðalkennari hennar Þuríður Pálsdóttir . Þá stundaði hún framhaldsnám við Hochschule der Künste í Berlín árið 1997 og síðan við Royal Academy of Music í London , og lauk þaðan einsöngvaraprófi Dip RAM með láði árið 1998 . Hún hefur tekið þátt í Masterclass hjá söngvurum eins og Kiri Te Kanawa , Barbara Bonney og Thomas Van Allen . Hulda Björk hefur sungið á óperusviði hér heima og erlendis . Þar má nefna Norsku Óperuna í Osló , Garsington Opera í Englandi og Íslensku Óperuna þar sem hún var í hópi fyrstu fastráðnu söngvaranna þar í húsi . Nýleg hlutverk hennar eru Governess í Turn of the Screw eftir Britten , Súsanna í Brúðkaupi Fígarós , Micaela í Carmen eftir Bizet og Jenufa í samnefndri óperu eftir Janacek . Hulda Björk hefur haldið fjölda einsöngstónleika víða um landið og erlendis , komið fram á ýmsum tónleikum Sinfóníuhljómsveitar islands , Sinfóníuhljómsveit Norðurlands og sungið einsöng með helstu kórum landsins . Hún er tíður gestur hjá Söngsveitinni Fílharmóníu , og mun koma fram á vortónleikum þeirra nú í apríl . Salurinn í Kópavogi – fréttatilkynning 15. mars 2006 .